ਲਿਲੀ ਐਲਬੀ
ਲਿਲੀ ਇਲਜ਼ੇ ਐਲਵਨਜ਼ (28 ਦਸੰਬਰ 1882 - 13 ਸਤੰਬਰ 1931), ਲਿਲੀ ਐਲਬੀ ਦੇ ਨਾਮ ਨਾਲ ਜਾਣੀ ਜਾਂਦੀ ਹੈ, ਉਹ ਡੈੱਨਮਾਰਕੀ ਟਰਾਂਸਜੈਂਡਰ ਔਰਤ ਸੀ ਅਤੇ ਸੈਕਸ ਰੀ-ਅਸਾਈਨਮੈਂਟ ਸਰਜਰੀ ਕਰਵਾਉਣ ਵਾਲੇ ਪਹਿਲੇ ਵਿਅਕਤੀਆਂ 'ਚੋਂ ਇਕ ਸੀ। ਐਲਬੀ ਦਾ ਜਨਮ ਈਨਾਰ ਮੈਗਨਸ ਐਂਡਰੇਅਸ ਵੇਗਨਰ, ਵਜੋਂ ਹੋਇਆ ਸੀ ਅਤੇ ਉਸ ਇਸ ਨਾਮ ਨਾਲ ਇੱਕ ਸਫ਼ਲ ਪੇਂਟਰ ਸੀ। 1930 ਵਿਚ ਸਫ਼ਲਤਾਪੂਰਵਕ ਤਬਦੀਲੀ ਤੋਂ ਬਾਅਦ, ਉਸਨੇ ਆਪਣਾ ਕਾਨੂੰਨੀ ਨਾਮ ਬਦਲ ਕੇ ਲਿਲੀ ਇਲਜ਼ੇ ਐਲਵਨਜ਼ ਰੱਖ ਲਿਆ ਅਤੇ ਪੇਂਟਿੰਗ ਕਰਨਾ ਬਿਲਕੁਲ ਬੰਦ ਕਰ ਦਿੱਤਾ। ਨਾਮ "ਲਿਲੀ" ਦਾ ਇੱਕ ਦੋਸਤ ਅਭਿਨੇਤਰੀ ਅੰਨਾ ਲਾਰਸਨ ਦੁਆਰਾ ਸੁਝਾਅ ਦਿੱਤਾ ਗਿਆ ਸੀ। ਬਾਅਦ ਵਿਚ ਆਪਣੀ ਜ਼ਿੰਦਗੀ ਵਿਚ, ਲਿਲੀ ਨੇ ਡ੍ਰੇਸਡਨ ਵਿਚ ਐਲਬੀ ਨਦੀ ਦੁਆਰਾ ਪ੍ਰੇਰਿਤ, ਉਪਨਾਮ "ਐਲਬੀ" ਚੁਣਿਆ। ਉਸ ਦੀ ਮੌਤ ਇਕ ਗਰੱਭਾਸ਼ਯ ਟ੍ਰਾਂਸਪਲਾਂਟ ਵਿਚਲੀਆਂ ਪੇਚੀਦਗੀਆਂ ਕਰਕੇ ਹੋਈ। ਉਸ ਦੀ ਸਵੈ-ਜੀਵਨੀ ਉਸ ਦੀ ਮੌਤ ਤੋਂ ਬਾਅਦ ਮੈਨ ਇਨ ਵੂਮੈਨ ਸੰਨ 1933 ਵਿਚ ਪ੍ਰਕਾਸ਼ਤ ਹੋਈ ਸੀ।